{"word_count": 215, "character_count": 1415}
Jørgensen Roger, Production or trade? The supply of iron to North Norway during the Iron Age, Thèse de doctorat soutenue en 2010, (Université de Tromsø)Résumé/absract :Det er til nå funnet tre anlegg for produksjon av jern i Nord-Norge som er datert mellom 500 f.Kr. og 1200 e. Kr. Undersøkelser av anleggene på Flakstadvåg i Torsken k., på Hemmestad Nedre i Kvæfjord k. og på Rognlivatnet ved Misvær i Bodø k. dokumenterer at det har vært produsert jern i landsdelen helt fra jernalderens begynnelse. Anlegget på Hemmestad Nedre i Kvæfjorden er like gammelt som de eldste produksjonsanlegg som er funnet i Sør-Skandinavia og funnene viser at produksjonsteknologien var kjent i Nord-Norge omtrent på samme tidspunkt som de første jerngjenstandene ble tatt i bruk. Produksjon av jern fikk aldri noe større omfang i landsdelen noe som forklares ut fra samfunnets sosiale organisering. De nordnorske stormenn som gjennom jernalderen handlet med jernproduserende bosetninger i sør, hadde i Nord-Norge tilgang på varer som var ettertraktet både i Sør-Skandinavia og på kontinentet. Deres innflytelse og makt var til dels basert på handel med jern og de hadde ingen interesse i at det ble produsert jern lokalt. Dermed ble det ikke utviklet noen varige, teknologiske tradisjoner basert på lokal jernproduksjon før de statseide selskapene ble etablert tidlig på 1900-tallet.[Source : http://munin.uit.no/handle/10037/2487]